രോഹിത് കളിക്കുന്നത് പേടിച്ചാണോ :ചോദ്യവുമായി ഗംഭീര് ഇന്ത്യന് പ്രീമിയര് ലീഗ് ചരിത്രത്തിലെ തന്നെ എക്കാലത്തെയുംമികച്ച ഒരു ക്യാപ്റ്റനാണ് മുംബൈ ഇന്ത്യന്സ് ടീം നായകനായ രോഹിത് ശര്മ്മ. ഐപില് ചരിത്രത്തില് ആദ്യമായി 5 കിരീടം നേടിയ ക്യാപ്റ്റനായ രോഹിത് ശര്മ്മക്ക് ഏറെ അപൂര്വ്വ റെക്കോര്ഡുകള് കൂടി സ്വന്തം പേരില് കുറിക്കുവാന് സാധിച്ചിട്ടുണ്ട്. ഒപ്പം എല്ലാ സീസണിലും മുംബൈയുടെ തന്നെ റെക്കോര്ഡ് റണ്സ് സ്കോററായി മാറി കഴിയാറുള്ള രോഹിത്തിനെ കുറിച്ച് വളരെ വ്യത്യസ്തമായ ഒരു അഭിപ്രായം പങ്കുവെക്കുകയാണ് മുന് ഇന്ത്യന് താരം ഗൗതം ഗംഭീര്. ഐപിഎല്ലില് മുംബൈ ടീമിനായി കളിക്കുമ്ബോള് എല്ലാം ഏറെ ഭയത്തോടെയാണ് രോഹിത് ശര്മ്മ ബാറ്റ് ചെയ്യാറുള്ളതെന്ന് ചൂണ്ടികാട്ടുകയാണ് മുന് ഇന്ത്യന് ഓപ്പണര്. ഇത്തവണത്തെ ഐപിഎല്ലില് ക്രിക്കറ്റ് പ്രേമികള് പ്രതീക്ഷിച്ച ഒരു പ്രകടനം പുറത്തെടുക്കുവാന് മുംബൈ ടീമിന് സാധിച്ചില്ല. സീസണില് കളിച്ച 14 മത്സരങ്ങളില് ഏഴിലും തോറ്റ നിലവിലെ ചാമ്ബ്യന്മാര്ക്ക് 14 പോയിന്റുകള് നേടി അഞ്ചാം സ്ഥാനത്തേക്ക് എത്തുവാനാണ് കഴിഞ്ഞത്. സീസണില് 13 മത്സരങ്ങളില് നിന്നും 383 റണ്സാണ് രോഹിത് ശര്മ്മ അടിച്ചെടുത്തത്. ടി :20 ലോകകപ്പിനുള്ള തുടക്കം ഒരാഴ്ചക്കുള്ളില് ആരംഭിക്കാന് ഇരിക്കെ രോഹിത്തിന്റെ മോശം ഫോം എല്ലാ ആരാധകര്ക്കും ആശങ്കയാണ്. എന്നാല് രോഹിത് ശര്മ്മക്ക് ഇത്തവണ സീസണിലും തിളങ്ങാന് കഴിയാതെ വന്ന സാഹചര്യം വിശദമാക്കുകയാണ് മുന് താരം ഗൗതം ഗംഭീര്.2013ന് ശേഷം ഒരു സീസണില് പോലും രോഹിത്തിന് 500 റണ്സ് നേടാന് കഴിഞ്ഞിട്ടില്ല. എന്താണ് രോഹിത് മുംബൈയുടെ ജേഴ്സിയില് കളിക്കാത്തതെന്ന് തനിക്കറിയില്ല എന്നും പറഞ്ഞ ഗംഭീര് രൂക്ഷ വിമര്ശനമാണ് ഉന്നയിച്ചത്. പലപ്പോഴും അന്താരാഷ്ട്ര ക്രിക്കറ്റില് നിന്നും വ്യത്യസ്തനായിട്ടാണ് രോഹിത് ശര്മ്മ ഐപിഎല്ലില് കളിക്കുന്നത്. ഇന്ത്യന് ക്രിക്കറ്റിലെ എക്കാലത്തെയും മികച്ച പ്രതിഭയാണ് രോഹിത് ശര്മ്മ. അദ്ദേഹം അടിച്ചെടുത്ത റണ്സും അതിന് ബെസ്റ്റ് ഉദാഹരണമാണ്. എന്നാല് വിരാട് കോഹ്ലിയെ പോലെ രാഹുലിനെ പോലെ ഒരു ഐപിഎല് സീസണ് രോഹിത്തിന് നേടാന് കഴിയുന്നില്ല. എന്താണ് അതിന് പ്രധാന കാരണമെന്നും എനിക്ക് പക്ഷേ ഇതുവരെ മനസ്സിലായിട്ടില്ല ഗംഭീര് വിമര്ശനം കടുപ്പിച്ചു